Georg Friedrich von Fölkersahm

pisi|Suguvõsa vapp
Georg Friedrich von Fölkersahm (vene keeles Егор Федорович Фелькерзам; 10. november 1766 Stelmužė mõis, Kuramaa – 18. november 1848 Riia) oli baltisaksa päritolu Venemaa keisririigi riigitegelane. Parun.

Kuni 1781. aastani sai ta hariduse kodus, 1785. aastal lõpetas Miitavi gümnaasiumi ning aastatel 1786–1789 õppis Göttingeni ülikoolis. 

1792. aasta Vene-Poola sõja ajal oli ta Kuramaa valitseja Peter von Bironi kutsel Kuramaa lõunapiiril olevate Vene vägede varustamise peakomissar. Selle eest anti talle 1795. aastal kolleegiumiassessori aste ja Püha Vladimiri ordeni 4. järk. Samal aastal valiti ta Kuramaa rüütelkonna sekretäriks ja seetõttu oli ta üks kuuest inimesest, kes kirjutas samal aastal alla dokumendile, millega Kuramaa hertsogkond ühendati Venemaa keisririigiga.

Kuni 1807. aastani käis ta korduvalt Venemaal Kuramaa rüütelkonda esindamas, sealhulgas Aleksander I kroonimispidustustel Moskvas 1801. Aastatel 1809–1812 oli ta Kuramaa valitsuse nõunik.

1826. aastal anti talle tõelise riiginõuniku teenistusaste.

1813. aastal oli ta Liivimaa kindralkuberneri markii Filippo Paulucci kantseleiülem. 11. maist 1829 kuni 13. veebruarini 1847 oli ta Liivimaa tsiviilkuberner, sealhulgas ka salanõunik (1835).Biografija.ru: Фелькерзам Егор Федорович фонГенерал-губернаторства

Talle kuulus Kuramaal Stelmužė mõis.

Perekond
Tema vanemad olid Taani kaptenleitnant Gotthard Friedrich von Fölkersahm (suri ) ja Anna Louisa von Plater.Genealogisches Handbuch der baltischen Ritterschaften, Teil 3, 1: Kurland, Bd.:1, Görlitz, 1939 lk.248

Ta abiellus 1795. aastal Benigna Gottlieb Voigtiga (1771–1861), kes oli Kuramaa hertsogi rahandusnõuniku ja rentmeistri Hermann Voigti ja Mežotne pastoraadist pärit Anna von der Horsti tütar.Genealogisches Handbuch der baltischen Ritterschaften, Teil 3, 1: Kurland, Bd.:1, Görlitz, 1939 lk.251 Abielust sündisid:
Amalia Eleonora Carolina Constantia (1799–1864);
Juliana Dorothea Carolina Gottlieb (Lilly) (1801–1876);
Theodor (1802–1871), kindralkonsul Pariisis;
Edmund (1803–1869), kindralmajor;
Valerian (1807–1886), Stelle (Steinensee) mõisnik;
Eugen (1809–1883);
Hamilkar (1811–1856), Liivimaa maanõunik ja maamarssalGenealogisches Handbuch der baltischen Ritterschaften, Teil 1, 1: Livland, Bd.:1, Görlitz, 1929 lk.495 (saksa Hamilkar von Fölkersahm).

Sugupuu

Viited

Kategooria:Fölkersahmid
Kategooria:Liivimaa aadlikud
Kategooria:Baltisakslased
Kategooria:Venemaa keisririigi poliitikud
Kategooria:Liivimaa kubernerid
Kategooria:Püha Vladimiri IV klassi ordeni kavalerid
Kategooria:Sündinud 1766
Kategooria:Surnud 1848